КОМИ РЕСПУБЛИКАЛÖН ОЛАНПАС

**Коми Республикаса государственнöй учреждениеяслы вуджан кадколастö «Государственнöй (муниципальнöй) учреждениеяслысь правовöй положение бурмöдöмкöд йитчöм Россия Федерацияса торъя законодательнöй актъясö вежсьöмъяс пыртöм йылысь» Федеральнöй оланпас збыльмöдöмын торъялöмлунъяс йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

Тайö Оланпасыс «Государственнöй (муниципальнöй) учреждениеяслысь правовöй положение бурмöдöмкöд йитчöм Россия Федерацияса торъя законодательнöй актъясö вежсьöмъяс пыртöм йылысь» Федеральнöй оланпас серти урчитö Республикаса государственнöй учреждениеясöс сьöмöн могмöдöмлысь аслыспöлöслунъяс вуджан кадколастö.

**1 статья.** Урчитны, мый 2012 вося тöвшöр тöлысь 1 лунöдз:

1) Коми Республикаса бюджетнöй учреждениеяс лоöны Коми Республикаса республиканскöй бюджетысь сьöм босьтысьясöн, кодъяслысь уджсö сьöмöн могмöдöны бюджетнöй смета серти;

2) бюджетнöй обязательствояслысь лимитъяс Коми Республикаса бюджетнöй учреждениеяслы юöртöны статьяув серти государственнöй веськöдлан секторлысь операцияяслöн классификацияса код пасйöмöн, а кор статьяын абу статьяув серти детализируйтöм государственнöй веськöдлан секторса операцияяслöн классификация – статьяса код пасйöмöн;

3) Коми Республикаса государственнöй эмбурö пырысь эмбур кöртымалöмысь да Коми Республикаса бюджетнöй учреждениеяслы, Коми Республикаса казённöй учреждениеяслы оперативнöй веськöдлöмö сетöм эмбурысь чöжöссö вуджöдöны Коми Республикаса республиканскöй бюджетö;

 4) Коми Республикаса бюджетнöй учреждение, Коми Республикаса казённöй учреждение вермö вöдитчыны ассьыс удж могмöдöм могысь мынтысян услугаяслöн сьöмöн, торъя мортсянь да юридическöй кывкутысьяссянь вештытöг поступлениеясöн, сы лыдын ас вöляöн жертвуйтöмъясöн да чöжöс вайысь мукöд уджысь сьöмöн Коми Республикаса республиканскöй бюджетса сьöмöн медыджыд юклысьлöн генеральнöй разрешение (разрешение) подув вылын, кöнi пасйöма пасйöм средствояслысь артманног да наöн вöдитчан туйвизьяс да найöс урчитысь Россия Федерацияса нормативнöй правовöй актъяс да Коми Республикаса нормативнöй правовöй актъяс, пасйöм учреждениеяслöн уставса (учредитан документса) положениеяс, а сiдзжö гражданско-правовöй сёрнитчöмъяс, мыйяс урчитöны эмбур видзöм кузя рöскод бергöдöм могысь сьöм босьтöм. Коми Республикаса бюджетнöй учреждение, Коми Республикаса казённöй учреждение тайö пунктса положениеяс тöд вылын босьтöмöн вöчöны пасйöм средствоясöн операцияяс Коми Республикаса сьöм овмöс министерствоöн урчитöм пöрадок серти пасйöм средствояскöд операцияяс учёт могысь пасйöм урчеждениеяслысь лицевöй тшöтъяс восьтысь да нуöдысь Коми Республикаса сьöм овмöс министерствоö быть сетан чöжöс вайысь удж кузя чöжöслöн да рöскодлöн сметаяс серти;

5) Коми Республикаса бюджетнöй учреждениеöн, Коми Республикаса казённöй учреждениеöн тайö статьяса 4 пунктын пасйöм сьöм тшöт весьтö збыльмöдан сёрнитчöмъяссö кырымалöны да мынтöны чöжöс вайысь удж кузя чöжöслöн да рöскодлöн сметаяс серти.

**2 статья.** 2012 вося тöвшöр тöлысь 1 лунсянь Коми Республикаса бюджетнöй учреждениеяслысь удж сьöмöн могмöдöны Россия Федерацияса бюджетнöй кодекслöн 781 статьяса 1 пункт серти субсидияяс сетöмöн.

**3 статья.** Коми Республикаса казённöй учреждениеясöн мынтысян услугаясысь да чöжöс вайысь мукöд уджысь босьтöм чöжöссö 2012 вося тöвшöр тöлысь 1 лунсянь арталöны Коми Республикаса республиканскöй бюджетö.

**4 статья.** Тайö Оланпасыс вынсялö 2011 вося тöвшöр тöлысь 1 лунсянь.

Коми Республикаса Юралысь В.М. Гайзер

Сыктывкар

2010 вося кöч тöлысь 29 лун

93-РЗ №

Коснырева 3109 пас